Številka: 90014-4/2019-3

Datum: 17. 9. 2019

**Z A P I S N I K**

**4. seje ODBORA ZA PREDŠOLSKO VZGOJO IN IZOBRAŽEVANJE** (v nadaljevanju: odbor), ki je bila dne, 17. 9. 2019 ob 15.00 uri v Klubu 15 Mestne hiše, Mestni trg 1, Ljubljana.

|  |  |
| --- | --- |
| Navzoči člani odbora:  | Francka Trobec, Bruna Antauer, mag. Suzana Antić, Maruša Babnik, Irena Horvat, Urška Honzak, mag. Verica Šenica Pavletič |
| Ostali navzoči:Opravičeno odsotni: | Marija Fabčič, vodja Oddelka za predšolsko vzgojo in izobraževanje, Tatjana Zavašnik, strokovna sodelavka odbora, SOD MSMartina Vuk, Nada Verbič |

S sklicem seje predlagani in potrjeni dnevni red:

1. Potrditev zapisnika 3. seje Odbora za predšolsko vzgojo in izobraževanje
2. **Poročilo o izvrševanju proračuna Mestne občine Ljubljana za leto 2019 od 1. 1. do 30. 6. 2019 - za področje predšolske vzgoje in izobraževanja**
3. **Informacija o začetku šolskega leta 2019/2020**
4. Razno

Sklic seje je bil posredovan članom 5. 9. 2019, gradivo k 1. točki je bilo priloženo, 2. točka je bila dostopna na spletni strani MOL na naslovu:

<https://www.ljubljana.si/assets/Uploads/5.-tocka-Porocilo-o-izvsevanju-proracuna-MOL-1.1.-do-30.6.2019.pdf>, informacija k 3. točki je bila posredovana 17. 9. 2019.

Dnevni red je bil sprejet s 7 glasovi za, od 7 navzočih.

Sejo je vodila predsednica odbora.

Potrditev zapisnika 3. seje Odbora za predšolsko vzgojo in izobraževanje

Na zapisnik 3. seje Odbora za predšolsko vzgojo in izobraževanje z dne 2. 7. 2019 ni bilo vsebinskih pripomb. Pojasnilo Oddelka za lokalno samoupravo na vprašanje Urške Honzak zastavljeno ob obravnavi  Predloga Letnega programa izobraževanja odraslih v MOL za leto 2019 je priloga k zapisniku.

SKLEP: Zapisnik 3. seje Odbora za predšolske vzgojo in izobraževanje z dne 2. 7. 2019 se v predlagani vsebini potrdi.

Sklep je bil sprejet s 7 glasovi za, 0 proti od 7 navzočih.

**2.**

**Poročilo o izvrševanju proračuna Mestne občine Ljubljana za leto 2019 od 1. 1. do 30. 6. 2019 - za področje predšolske vzgoje in izobraževanja**

Vsebinsko in finančno poročilo je predstavila Marija Fabčič, vodja Oddelka za predšolsko vzgojo in izobraževanje. Razpravljali sta: Maruša Babnik in Francka Trobec.

Sprejet je bil naslednji SKLEP:

**Odbor za predšolsko vzgojo in izobraževanje podpira Poročilo o izvrševanju proračuna Mestne občine Ljubljana za leto 2019 od 1. 1. do 30. 6. 2019 - za področje predšolske vzgoje in izobraževanja.**

Sklep je bil sprejet s 5 glasovi za, 2 proti od 7 navzočih.

3.

**Informacija o začetku šolskega leta 2019/2020**

Informacijo je podala Marija Fabčič. Članom je bila posredovana izčrpna informacija o aktivnostih in pripravah na novo šolsko leto v vrtcih in osnovnih šolah.

Sprejet je bil naslednji SKLEP:

**Odbor za predšolsko vzgojo in izobraževanje se je seznanil z Informacijo o začetku šolskega leta 2019/2020.**

Sklep je bil sprejet s 7 glasovi za, 0 proti od 7 navzočih.

4.

Razno

Naslednja seja odbora bo organizirana v Konservatoriju za glasbo in balet Ljubljana z ogledom nove koncertne dvorane, predvidoma 9. 10. 2019.

Urška Honzak je zaprosila in prejela pojasnilo, kako je z vpisom otrok v vrtce, rojenih po 15. marcu tekočega leta in prijavo za vpis zamudijo ter niso uvrščeni na čakalni seznam.

Maruša Babnik je izpostavila potrebno energetsko sanacijo OŠ Kette Murn in pohvalila pilotni projekt MOL, Prvi šolski zvezek, večpredmetni zvezek namenjen učencem in učitelje 1. razreda. Marija Fabčič je povedala, da se je v šolskem letu 2019/20 na projekt prijavilo 13 šol s 27 razredi prvošolcev, tako bo Moj prvi zvezek v letošnjem šolskem letu uporabljalo okrog 600 prvošolcev.

Mag. Verica Šenica Pavletič je predstavila problematiko s katero se soočajo učitelji v osnovnih šolah ob vključevanje učencev priseljencev, zaradi nepoznavanja slovenskega jezika.

Seja je bila končana ob 16.00 uri.

Zapisala: Tatjana Zavašnik

 Francka Trobec

 p r e d s e d n i c a